PISANA PRIPRAVA ZA IZVOĐENJE NASTAVNOG SATA INFORMATIKE

|  |
| --- |
| NASTAVNA PRIPREMA |
| **Škola**:  | Predmet : Informatika |
| Razred: 1. |
| **Ime i prezime učiteljice/učitelja :** | Redni broj sata :  |
| Nadnevak :  |
| Nastavna cjelina : Uvodni sat |
| Nastavna jedinica: Upoznajmo se |
| Očekivanja međupredmetnih tema: uku A.1.2. Učenik se koristi jednostavnim strategijama učenja i rješava probleme u svim područjima učenja uz pomoć učitelja.uku B.1.2. Na poticaj i uz pomoć učitelja prati svoje učenje.uku A.1.3. Učenik spontano i kreativno oblikuje i izražava svoje misli i osjećaje pri učenju i rješavanju problema.goo B.1.1. Promiče pravila demokratske zajednice. |
| Vrsta metodičke jedinice (tip sata): obrada |
| Oblici rada: frontalni , individualni, grupni |
| Nastavne metode : razgovor, usmeno izlaganje, demonstracija |
| Nastavna sredstva i pomagala: računalo, projektor, prezentacija, esfera |
| Literaturaizvori | Za učenike: 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb3.e-sfera (e-sfera.hr) |
| Za učiteljicu : 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb3.e-sfera (e-sfera.hr )  |

Tijek nastavnog sata

(detaljna razrada – „scenarij“ nastavnog procesa)

**Uvodni dio (10')**

*Uvodni dio nastavnog sata počet ću s predstavljanjem. Učenike pozivam da stanu u krug. Igramo igru s pjevanjem/ brojalicu koja za cilj ima pamćenje imena djece u razredu.*

Dobar dan draga djeco! Dobro došli na nastavu informatike u 1. razredu.
Ja sam vaša učiteljica. Za početak nastavnog sata odigrat ćemo i otpjevati jednu pjesmicu koja će nam pomoći da se bolje upoznamo.

*(Objašnjavam i demonstriram stihove i pokrete.)*

Učenik1:
Dobar dan prijatelju,
drago mi je da si tu!
Reci svoje ime za djecu svu!

Učenik2:

IVAN.

Razred povikne :
IVAN!

I V A N

*( Prvo dijete u nizu okreće se prijatelju do sebe. Pruža mu ruku i izgovara stihove iznad.
Drugo dijete govori svoje ime. Npr. Ivan.
Kada izgovori svoje ime cijeli razred izgovara njegovo potpuno ime, a zatim ime slovo po slovo. Svako slovo imena popratimo udarcem dlanom o dlan.
Igra se ponavlja dok se svi učenici ne predstave.)*

 Nakon završetka uvodne igre , učenici izvlače iz vrećice papirić sa sličicom (Hešteg koji razmišlja, zaigrani Hešteg …) i prema tom kriteriju se smještaju u skupine.

Središnji dio sata (25')

*Razgovaramo o izvučenim sličicama.*

Tko se nalazi na sličicama? (Lik kojeg vidimo i na omotu udžbenika.)
Upoznajem učenike s likom , govorim njegovo ime, te objašnjavam značenja sličica koje su izvukli pri smještanju u skupine. ( Sličice se nalaze i u njihovom udžbeniku na 4.strani.)
Što radi Hešteg koji iznad glave ima oblačić? Prepoznajete li znak koji se nalazi u oblačiću? (Hešteg razmišlja, nešto se pita, u oblačiću je upitnik.)

Koji znak pored ruke ima Hešteg na drugoj sličici? (Pokazujem sličicu. Učenici odgovaraju da je to znak usklika jer Hešteg želi da nešto upamtimo.)

*Na isti način analiziramo i preostale sličice iz udžbenika na 4. strani.*

Otvaramo udžbenik na 6. strani te u crtovlje ispod sličice Heštega upisujemo njegovo ime.
(Ime zapisujem na ploču, a učenici ga precrtavaju)

Rekreativna stanka

Stajemo ponovno u krug te po uzoru na prvu aktivnost izgovaramo Heštegovo ime . Ponavljamo pokrete iz prve aktivnosti s malim odmakom, naime, ne rukujemo se nego samo izgovaramo ime i plješćemo.

Dobar dan prijatelju,
drago nam je da si tu!
Reci svoje ime za djecu svu.

HEŠTEG!
H E Š T E G

Odrađujemo kratko razgibavanje šake. ( stisni šaku, opusti, raširi prste, skupi, mahni….itd)

*Nakon završetka rekreativne stanke vraćamo se na mjesta.*

Hešteg će od danas biti naš pomagač na nastavi informatike. Pratit će nas kroz cijeli udžbenik, a da bi vam pravio društvo na radnom stolu u školi ili kod kuće izradit ćemo ga od papira.

Pronalazimo Prilog1 u radnoj bilježnici te izrezujemo i lijepimo lik Heštega.

**Završni dio sata (5')**

Hešteg puzzle
Učenici u paru slažu sličice Heštega koje sam prethodno isprintala i izrezala u obliku puzli.
( Koristim sličice Heštega sa 4. strane udžbenika. Svaki par slaže dvije puzle)